Document ID: 31996D0439

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουλίου 1996 σχετικά με τη χρηματοδοτική συμμετοχή της Κοινότητας όσον αφορά την εφαρμογή ορισμένων μέτρων για την καταπολέμηση του αφθώδους πυρετού στην πρώην Γιουγκοσλαβική Δημοκρατία της Μακεδονίας (Κείμενο που παρουσιάζει ενδιαφέρον για τον ΕΟΧ) (96/439/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 13,
Εκτιμώντας:
ότι εμφανίσθηκαν στην πρώην Γιουγκοσλαβική Δημοκρατία της Μακεδονίας εστίες αφθώδους πυρετού 7 ότι οι εν λόγω εστίες αποτελούν άμεση απειλή για την Κοινότητα και ιδίως για την ελληνική επικράτεια 7
ότι με την απόφαση 96/368/ΕΚ (3), εγκρίθηκε η χρηματοδοτική συμμετοχή της Κοινότητας για την εφαρμογή ορισμένων μέτρων καταπολέμισης του αφθώδους πυρετού στην πρώην Γιουγκοσλαβική Δημοκρατία της Μακεδονίας 7 ότι προέχει ακριβώς το να χορηγηθεί στις αρχές της πρώην Γιουγκοσλαβικής Δημοκρατίας της Μακεδονίας οικονομική ενίσχυση για την καταπολέμιση της νόσου 7
ότι πρέπει να τεθούν στη διάθεση των αρχών της πρώην Γιουγκοσλαβικής Δημοκρατίας της Μακεδονίας οι δόσεις εμβολίων που εξασφαλίζουν την απαραίτητη προστασία των σχετικών ζώων 7
ότι εναπόκειται στην Κοινότητα να αναλάβει μέρος των εξόδων που συνδέονται με την πραγματοποίηση των ενεργειών εμβολιασμού 7
ότι οι ενέργειες που προβλέπονται στην παρούσα απόφαση αναλαμβάνονται σε συνεργασία με την ευρωπαϊκή επιτροπή καταπολέμησης του αφθώδους πυρετού του FAO 7 ότι ειδικότερα τα έξοδα που προκύπτουν από τις ενέργειες εμβολιασμού αναλαμβάνονται κατ' αρχήν από το Χρηματοδοτικό Ταμείο αριθ. 911100/MTF/INT/003/ΕΟΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η Επιτροπή σε συνεργασία με την ευρωπαϊκή επιτροπή καταπολέμησης του αφθώδους πυρετού του Οργανισμού Τροφίμων και Γεωργίας (FAO) αναλαμβάνει τα αναγκαία μέτρα για να θέσει στη διάθεση των αρχών της πρώην Γιουγκοσλαβικής Δημοκρατίας της Μακεδονίας:
- 250 000 δόσεις εμβολίων τύπου που να εξασφαλίζει την προστασία των βοοειδών κατά του μικροβίου που διαπιστώθηκε στην πρώην Γιουγκοσλαβική Δημοκρατία της Μακεδονίας,
2. Η Κοινότητα αναλαμβάνει το σύνολο των εξόδων που προκύπτουν από τη δράση που αναφέρεται στην παράγραφο 1, (ποσό 80 000 Ecu κατ' ανώτατο όριο).
Άρθρο 2
1. Η Κοινότητα αναλαμβάνει το 50 % των εξόδων που προκύπτουν από τις ενέργειες εμβολιασμού που πραγματοποιούνται από τις αρχές της πρώην Γιουγκοσλαβικής Δημοκρατίας της Μακεδονίας υπό τον έλεγχο της ευρωπαϊκής επιτροπής καταπολέμησης του αφθώδους πυρετού του FAO και της Κοινότητας.
2. Οι ενέργειες που αναφέρονται στην παράγραφο 1 περιλαμβάνουν κυρίως την αγορά και την προμήθεια:
- απαραίτητου εξοπλισμού για τον εμβολιασμό: (σύριγγες, υλικά κατάψυξης, ενδύματα προστασίας κ.λπ.)
- απολυμαντικά
- σήματα για τα ζώα.
3. Για τους σκοπούς του παρόντος άρθρου, η Επιτροπή αποζημιώνει το Χρηματοδοτικό Ταμείο 911100/MTF/INT/003/ΕΟΚ για τα έξοδα που πραγματοποιήθηκαν για την υλοποίηση των ενεργειών εμβολιασμού που αναφέρονται στην παράγραφο 1, (ποσό 10 000 Ecu κατ' ανώτατο όριο).
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 18 Ιουλίου 1996.

Labels: 19
0
13
6
18